**Erklæring om revisionsklausul for tilsagn om tilskud til Pleje af græs- og naturarealer**

**(Tilsagnstype 66 og 67)**

Hvis du ikke kan acceptere, at tilsagn bortfalder for arealer, hvor der foreligger forpligtelse til afgræsning, slæt eller afgræsning eller slæt, som følge af pligt pålagt i medfør af anden lovgivning, skal du udfylde og indsende denne erklæring til Landbrugsstyrelsen.

Hvis Landbrugsstyrelsen godkender din erklæring, bortfalder hele tilsagnet, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling for tilsagnsåret 1. september 2022 – 31. august 2023 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring skal være modtaget senest den 21. april 2023 hos Landbrugsstyrelsen, Augustenborg Slot 3, 6440 Augustenborg eller pr. mail:** **arealtilskud@lbst.dk**

|  |
| --- |
| **Brug af revisionsklausulen 2023 – tilsagn givet under LDP 2014-2020**(Jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013) |
| **1. Oplysning om tilsagnshaver** |  |
| Navn: | CVR-nr.: |  Evt. P-nr.: |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): |
|  |  |
| Postnr.: | Tlf. nr.: |
|  |  |
| By: | E-mail: |
|  |  |

|  |
| --- |
| **Anfør journalnummer og udløbsår for de tilsagn, som erklæringen skal omfatte, samt markbloknummer og marknummer på den eller de marker, der er berørt af regelændringerne.**(Et tilsagn omfatter alle marker med tilsagn under samme tilskudsordning og med samme udløbsår.) |
| Journalnummer: | Udløbsår: | Marknummer: | Markbloknummer: |
| **1:**  |  |  |  |
|  |  |  |  |
| **2:** |  |  |  |
|  |  |  |  |
| **3:**  |  |  |  |

|  |
| --- |
| Dato:  /  / Underskrivers navn:  |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i forordning (EU) 2016/679 af 27. april 2016 (databeskyttelsesforordningen) og lov om supplerende bestemmelser til databeskyttelsesforordningen (databeskyttelsesloven) findes i ”[Vejledning om tilskud til Pleje af græs- og naturarealer](http://lbst.dk/tilskud-selvbetjening/tilskudsguide/pleje-af-graes-og-naturarealer-tilsagnstype-66-og-67-5-aarige-tilsagn/#c28520)”. |

**Vejledning om erklæring om revisionsklausul for tilsagn om tilskud til Pleje af græs- og naturarealer**

Reglerne for tilsagn om tilskud til Pleje af græs- og naturarealer er blevet ændret, så tilsagn om tilskud med forpligtelse til afgræsning, til slæt eller til afgræsning eller slæt bortfalder for arealer, for hvilke der efter tilsagnsperiodens begyndelse og med virkning inden for det pågældende tilsagnsår foreligger forpligtelse til afgræsning, til slæt eller til afgræsning eller slæt som følge af pligt pålagt i medfør af anden lovgivning.

Det betyder, at basisbetingelserne (baseline) er ændret for tilsagn, der er berørt af de nævnte ændringer, og at tilsagnet skal revideres. Under afsnittet ”Baggrund” kan du læse mere om baggrunden for, at tilsagnet bortfalder.

**Hvad skal du gøre?**

For tilsagn, der revideres, kan tilsagnshaver vælge mellem:

1. **At acceptere revisionen:** Det betyder, at dit tilsagn om tilskud bortfalder for arealer, hvor der foreligger forpligtelse til afgræsning, til slæt eller til afgræsning eller slæt som følge af pligt, der er pålagt i medfør af anden lovgivning. Dit tilsagn til andre arealer, der ikke omfattes af de nævnte lovkrav, bortfalder ikke. Du skal derfor fortsat overholde kriterier for støtteberettigelse, forpligtelser og andre forpligtelser på disse tilsagnsarealer, herunder indberette tilsagnsarealet i Fællesskema efter reglerne herom.

Du skal ikke betale tidligere udbetalt tilskud tilbage for det areal, der bortfalder som følge af revisionen.

Hvis du vil acceptere revisionen, skal du ikke foretage dig noget og du skal ikke indsende denne erklæring.

1. **At indsende erklæring:** Det betyder, at hele tilsagnet, der er omfattet af erklæringen, ophører uden krav om tilbagebetaling af tidligere udbetalt tilskud.

**Betingelser for at anvende erklæringen om revisionsklausul**

For at kunne indgive erklæring skal du som tilsagnshaver være konkret berørt af regelændringerne om bortfald af tilsagn. Det betyder, at du skal have et tilsagn om tilskud til:

* Pleje af græs- og naturarealer (tilsagnstype 66 eller 67) med forpligtelse til

afgræsning, og der for arealet er pålagt forpligtelse til afgrænsning eller til afgræsning eller slæt, eller

slæt, og der for arealet er pålagt forpligtelse til slæt eller til afgræsning eller slæt.

Bemærk, at erklæring vil kunne indgives i senere tilsagnsår, hvis der senere kommer de nævnte forpligtelser i på tilsagnsarealet.

**Sådan indgiver du erklæringen**

Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, der er berørt af regelændringerne.

Du skal også vedlægge et markkort med indtegningen af de omfattede marker. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 21. april 2023. I særlige tilfælde kan vi dispensere fra den anførte frist for indgivelse af erklæringen.

Erklæringen skal indgives af den, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskema, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Augustenborg Slot 3, 6440 Augustenborg eller pr. e-mail til arealtilskud@lbst.dk. Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - pleje af græs- og naturarealer”.

**Ophør af tilsagn, der er omfattet af erklæringen**

Hvis vi kan godkende din erklæring, ophører tilsagnet med virkning fra 1. september 2021. Der vil ikke være krav om tilbagebetaling af eventuelt tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2023**

Bemærk, at hvis dit tilsagn bortfalder som følge af anvendelse af erklæringen, bortfalder tilsagnet fra den 1. september 2022. Det betyder, at du ikke vil modtage tilskud for udbetalingsåret 2023 og frem. Husk dog, at du fortsat skal indberette dine tilsagnsarealer i Fællesskema 2023 og søge om udbetaling for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetaling for det pågældende tilsagn blive annulleret.

**Baggrund**Tilsagn om tilskud til Pleje af græs- og naturarealer kompenserer for at pleje værdifulde græs- og naturarealer med årlig afgræsning eller slæt, for at beskytte og forbedre biotopforholdene og biodiversiteten. Tilskud kan kun ydes for forpligtelser, som er mere vidtgående end baseline. Baseline udgøres af de relevante obligatoriske krav indført under national ret, relevante minimumskrav til brug for gødningsstoffer og plantebeskyttelsesmidler m.m.[[1]](#footnote-1) Hvis tilsagnsarealet bliver pålagt krav om afgræsning eller slæt i medfør af anden lovgivning, er der ikke længere forpligtelser, der kan kompenseres for.

Tilsagn til arealet bortfalder derfor med virkning fra begyndelsen af det pågældende tilsagnsår. Du skal ikke betale tidligere udbetalt tilskud tilbage.

**Retsgrundlag**

Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005.

Bekendtgørelse nr. 1076 af 1. juni 2021 om tilskud til pleje af græs og naturarealer med senere ændringer.

1. Jf. artikel 28, stk. 3, i Europa-Parlamentets og Rådets forordning (EU) nr. 1305/2013 af 17. december 2013. [↑](#footnote-ref-1)